stanford-oval/wikipedia huggingface dataset:
Papyrus P52
Katkelman teksti > Takapuoli: Johanneksen evankeliumi 18:37-38

»ΒΑΣΙΛΕΥΣ ΕΙΜΙ ΕΓΩ ΕΙΣ TOΥΤΟ ΓΕΓΕΝΝΗΜΑΙ
 ΚΑΙ (ΕΙΣ ΤΟΥΤΟ) ΕΛΗΛΥΘΑ ΕΙΣ ΤΟΝ ΚΟΣΜΟΝ ΙΝΑ ΜΑΡΤY-
ΡΗΣΩ ΤΗ ΑΛΗΘΕΙΑ ΠΑΣ Ο ΩΝ EΚ ΤΗΣ ΑΛΗΘΕI-
ΑΣ ΑΚΟΥΕΙ ΜΟΥ ΤΗΣ ΦΩΝΗΣ ΛΕΓΕΙ ΑΥΤΩ
 Ο ΠΙΛΑΤΟΣ ΤΙ ΕΣΤΙΝ ΑΛΗΘΕΙΑ ΚAΙ ΤΟΥΤO 
ΕΙΠΩΝ ΠΑΛΙΝ ΕΞΗΛΘΕΝ ΠΡΟΣ ΤΟΥΣ ΙΟΥ-
ΔΑΙΟΥΣ ΚΑΙ ΛΕΓΕΙ ΑΥΤΟΙΣ ΕΓΩ ΟΥΔEΜΙΑΝ
 ΕΥΡΙΣΚΩ ΕΝ ΑΥΤΩ ΑΙΤΙΑΝ»
»... minä olen kuningas. Sitä varten minä olen syntynyt ja sitä varten maailmaan tullut, että minä todistaisin totuuden puolesta. Jokainen, joka on totuudesta, kuulee minun ääneni." Pilatus sanoi hänelle: "Mikä on totuus?" Ja sen sanottuaan hän taas meni ulos juutalaisten luo ja sanoi heille: "Minä en löydä hänessä yhtäkään syytä.   »
Aiheesta muualla

Kuvia tai muita tiedostoja aiheesta Papyrus P52 Wikimedia Commonsissa
Papyrus 52 bible-researcher.com
Papyrus P52, etupuoli.
Papyrus P52, takapuoli.
Paperintaittelun matematiikka

Origamien taittelua on tutkittu runsaasti matematiikan näkökulmasta. Kiinnostavia tutkimuskohteita on esimerkiksi se, voidaanko kappale esittää tasokuviona ilman, että se vahingoittuu. Paperintaittelua on myös käytetty apuna matemaattisten yhtälöiden ratkaisemisessa.
Eräät klassisista geometrian konstruktiotehtävistä, joita ei tunnetusti voida ratkaista harpilla ja viivoittimella, voidaan ratkaista paperitaitosten avulla. Tällaisia ovat esimerkiksi mielivaltaisen kuution tilavuuden kaksinkertaistaminen ja kulman jakaminen kolmeen osaan. Paperitaitosten avulla voidaan ratkaista jopa neljännen asteen yhtälöitä.
Käännös suomeksi
Oppstadin kirkko

| Oppstadin kirkko Oppstad kirke |
| --- | --- |
 Kirkko vuonna 2001.
Sijainti:  Sør-Odal, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1728
Materiaali:  puu
Istumapaikkoja:  200
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Oppstadin kirkko (norj. Oppstad kirke) on Sør-Odalin kunnassa Innlandetin läänissä Norjassa sijaitseva puinen ristikirkko vuodelta 1728.
Aiheesta muualla

Kuvia tai muita tiedostoja aiheesta Oppstadin kirkko Wikimedia Commonsissa
Oppsjön

| Oppsjön |
| --- | --- |
Valtiot:  Suomi 
Paikkakunta:  Kökar
Koordinaatit:  59°55′17″N, 20°53′30″E
Järvinumero:  92.412.1.006
Mittaustietoja
Pinnankorkeus:  1,8 m 
Rantaviiva:  2,65 km 
Pinta-ala:  0,21 km² 
 fiOppsjön 
Oppsjön on järvi Kökarissa Ahvenanmaan kaakkoisosassa. Sen pinta-ala on 21,4 hehtaaria. Etäisyys Maarianhaminasta on 57 kilometriä itäkaakkoon.
Maantiede

Oppsjön on muodoltaan soikeahko. Järven pituus lounaasta koilliseen on 700 metriä ja leveys kaakosta luoteeseen 450 metriä. Altaan eteläosassa on noin aarin laajuinen luoto. Rannat ovat valtaosin metsää, mutta myös peltomaata on jonkin verran. Oppsjönin luoteisrantaan virtaa laskuoja peltojen halki, Oppsjönin kaakkoisrannalta virtaa laskuoja Itämereen.
Oppsjön on suurin Kökarin kolmesta järvestä. Kaksi muuta ovat nimetön järvi Ubbenholman saarella ja Grönviks bäcken runsas kilometri Oppsjönistä länteen.
Oppsjön (92.412.1.006) kuuluu Ahvenanmaan kaakkoiseen saaristoalueeseen (92.412), joka on kolmannen jakovaiheen vesistö Eteläisen saaristomeren päävesistössä (92). Oppsjön on kaakkoisen saaristoalueen laajin järveksi luokiteltu vakavesi. Fladan on toiseksi laajin ja Insjön kolmanneksi laajin.
Oliver Kohlenberg

Oliver Kohlenberg (s. 24. tammikuuta 1957 Aachen) on Suomessa asuva saksalaissyntyinen säveltäjä.
Kohlenberg opiskeli pianonsoittoa Wallydore Eschenbachin johdolla, musiikin teoriaa Kölnissä Hermann Schröderin johdolla, sävellystä Hampurissa 1975–1977 opettajinaan Diether de la Motte ja György Ligeti sekä Helsingissä 1977–1978 ja 1980–1981 Einojuhani Rautavaaran johdolla. Vuosina 1978–1980 Kohlenberg opiskeli sävellystä Freiburgissa ja Baselissa Klaus Huberin johdolla. Kohlenberg on opettanut vuodesta 1981 Kainuun musiikkiopistossa ja sittemmin myös Oulun konservatoriossa, kunnes vuonna 2002 siirtyi asumaan Lahteen ja opettamaan Pirkanmaan ja Lahden ammattikorkeakouluissa.
Kohlenbergille myönnettiin valtion ylimääräinen taiteilijaeläke vuonna 2021.
Musiikki

Kohlenbergin sävellystuotanto sisältää neljä sinfoniaa, useita oopperoita, konserttoja, runsaasti kamari- ja soolosoitinteoksia sekä vokaalimusiikkia. Hänen tyylinsä rakentuu ekspressiivisille ratkaisuille ja paksuille sointikentille ja vaatii usein laajaa esittäjistöä. Hänen musiikkinsa etenee vapaapulsatiivisesti tai muuten improvisatorisesti, mutta myös perinteisin keinoin.
Aiheesta muualla

Kohlenbergin esittely Lahden kaupunginkirjaston sivustolla (Arkistoitu – Internet Archive)
Pohjoista musiikkia: Oliver Kohlenberg Oulun kaupunginkirjaston sivuilla
Pelorovis

| Pelorovis |
| --- | --- |

 Plioseeni–Holoseeni  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Nautaeläimet Bovidae
Alaheimo::  Naudat Bovinae
Suku::  †Pelorovis  Reck, 1925
Lajit
 †P. antiquus Duvernoy, 1851  †P. howelli Hadjouis & Sahnouni, 2005  †P. oldowayensis Reck, 1928  †P. turkanensis Harris, 1991 
Katso myös
   Pelorovis Wikispeciesissä   Pelorovis Commonsissa 
Infobox OKNimi-testi OK: 
Pelorovis on sukupuuttoon kuollut nautaeläinsuku, nykyisen afrikanpuhvelin jättimäinen lähisukulainen. Suuren koon ohella eläimen huomiota herättävin piirre olivat sen mahtavat sarvet. Molempien sarvien luinen ydin oli pituudeltaan kaksi metriä, joten itse sarvi on eläimen eläessä voinut olla jopa kaksinkertainen.
Suku ilmestyi Afrikassa myöhäisellä plioseenilla noin 2,4 miljoonaa vuotta sitten. Ne levisivät mantereen eteläosista pohjoiseen sitä mukaa kun jääkauden kuivat olosuhteet levisivät, ja ruohomaat saapuivat päiväntasaajan seuduille asti.
Eläimen selkärankaan upottautuneet kiviaseiden jäljet osoittavat varhaisten ihmisten saalistaneen Pelorovista. Busmannien kallioihin tekemät kaiverrukset viittavat eläimen eläneen vielä 6 000 vuotta sitten.
Vaikka joissakin rekonstruktioissa Pelorovisen sarvet kaartuvat alaspäin, senaikaiset kalliomaalaukset osoittavat niiden kiertyneen ylös.
Ornella Muti

Ornella Muti kuvattuna Cannesissa vuonna 2000
Ornella Muti (oik. Francesca Romana Rivelli) (s. 9. maaliskuuta 1955) on italialainen näyttelijä. Hänen isänsä on Napolista ja  äitinsä Virosta. Hänellä on myös vanhempi sisar Claudia.
Muti teki töitä teini-ikäisenä mallina ja elokuvaroolissa hän debytoi vuonna 1970 elokuvassa "La Moglie più bella” (Kaikkein kaunein nainen). Aluksi hän osallistui vain italialaisten elokuvien tekemiseen, mutta vuodesta 1980 hän on osallistunut myös yhdysvaltalaisten filmien tekoon. Hänen ensimmäinen yhdysvaltalainen elokuvansa oli ”Flash Gordon”. Tämän jälkeen Ornella Muti on näytellyt Yhdysvalloissa muun muassa elokuvissa ”Oscar” (1991) ja "Once Upon a Crime…” (1992). Lisäksi hänen tunnetaan hyvin Ranskassa, jossa hän on antanut kasvonsa Penzani-pastalle.
Ornella Muti on avioitunut kahdesti: Alessio Oranon kanssa (1975–1981) ja Frederico Facchinettin kanssa (1988–1996). Erottuaan Facchinettistä Muli on asunut vuodesta 1998 lähtien Stefano Piccolon kanssa. Hänellä on kolme lasta, joista vanhin tytär Naike Rivelli on näyttelijä. Lisäksi hänellä on poika Andrea ja tytär Carolina avioliitosta Facchinettin kanssa.
Ornella Muti on voittanut kahdesti Venetsian elokuvajuhlienn palkinnon parhaasta pääosasta; vuonna 1984 elokuvalla “Il futuro è donna” ja vuonna 1988] elokuvalla ”Codice privato”, jossa hän näytteli Anna Magnanin osaa.
Muti on äänestetty ”Maailman kauneimmaksi naiseksi” vuonna 1994 Class-aikakauslehden maailmanlaajuisessa äänestyksessä.
Filmografia

Ornella Mutilla on takanaan lähes kahdeksankymmentä elokuvaroolia, joista tärkeimpiä ovat:
Summer Affair (1979)
Leonor (1980)
Flash Gordon (1980)
Tales of Ordinary Madness (1983)
Swann in Love (1984)
Casanova (1987)
Appassionata (1989)
Wait Until Spring, Bandini (1990)
Oscar (1991)
Once Upon A Crime (1992)
Sisters of Satan (1993)
Somewhere in the City (1997)
The Count of Monte Cristo (1999)
Last Run (2002)
Hotel (2003)
On the Run: Trilogy 1 (2004)
An Amazing Couple: Trilogy 2 (2004)
After the Life: Trilogy 3 (2004)
To Rome with Love (2012)
Aiheesta muualla

Ornella Muti Internet Movie Databasessa. (englanniksi)
Ornella Muti Fan club (Arkistoitu – Internet Archive)
Patricio Arabolaza

| Mitalit | Mitalit | Mitalit |  |
| --- | --- | --- | --- |
|  Patricio Arabolaza |  Patricio Arabolaza |  Patricio Arabolaza |  |
Maa:   Espanja
Jalkapallo
|  Olympialaiset  |  Olympialaiset  |  Olympialaiset  |  |
|  Hopeaa | Antwerpen 1920 | Jalkapallo |  |
Patricio Arabolaza Aramburu eli Patricio (17. maaliskuuta 1893 Irun – 12. maaliskuuta 1935 Irun) oli espanjalainen jalkapalloilija.
Patricio aloitti pelaamisen vuonna 1909 Racing de Irúnissa ja siirtyi vuonna 1915 Real Unióniin, joka syntyi Racingin yhdistyttyä toisen paikallisseuran Sportingin kanssa. Real Uniónissa hän pelasi lopettamiseensa asti vuoteen 1923. Hän saavutti joukkueissa Espanjan cupin vuosina 1913 ja 1918.
Patricio kuului vuoden 1920 kesäolympialaisissa hopeaa voittaneeseen Espanjan historian ensimmäiseen maajoukkueeseen. Vuosina 1920–1921 hän pelasi yhteensä viisi maaottelua, joissa hän teki yhden maalin.
Paul Garred

Paul Garred (s. 23. maaliskuuta 1985) oli brittiläisen The Kooksin jäsen. Hän soittaa rumpuja ja on ollut mukana myös säveltämässä. The Kooks on brightonilainen bändi, mutta Garred on syntynyt Seafordissa. 16-vuotiaana hän oli Stairwell -nimisessä paikallisessa bändissä. BRIT Schoolissa Croydonissa Garred tapasi Luke Pritchardin ja Hugh Harrisin. Bändin nyt jo entisen basistin Max Raffertyn Garred tapasi Brighton Institute of Modern Musicissa.
Aiheesta muualla

Paul Garredin haastattelu (Arkistoitu – Internet Archive) (englanniksi)
The Kooksin kotisivu (englanniksi)
Paul Féval nuorempi

Paul Féval nuorempi
Paul Auguste Jean Nicolas Féval (25. tammikuuta 1860 – 15. maaliskuuta 1933) eli Paul Féval nuorempi oli ranskalainen romaanikirjailija. Hänet tunnetaan parhaiten historiallisista romaaneista, erityisesti Alexandre Dumas’n Kolme muskettisoturia -romaanille kirjoitetuista jatkoteoksista, joista osa on kirjoitettu yhdessä M. Lassezin kanssa.
Févalin muskettisoturisarja koostuu seitsemästä kirjasta, jotka on julkaistu suomeksi myös yhteisniteinä Salaperäinen ritari ja Rautanaamion pako. Kirjat sijoittuvat ajankohtaan, jonka Dumas’n kirjasarja jättää käsittelemättä. Tarinan kehyskertomuksessa kirjailija saa Dumas’lta löytämättä jääneen käsikirjoituksen Athoksen palvelijan Grimandin jälkeläiseltä. Kirjoissa on mukana myös kirjailija Cyrano de Bergerac ystävineen.
Févalin isä Paul Féval vanhempi oli myös romaanikirjailija.
Suomennetut teokset

”Kolmen muskettisoturin” välivuodet 1 : Salaperäinen ritari (Karisto 1929) (Le chevalier mystère)
”Kolmen muskettisoturin” välivuodet 2 : Kuningattaren puolesta (Karisto 1929) (Martyre de Reine)
”Kolmen muskettisoturin” välivuodet 3 : Bastiljin salaisuus (Karisto 1929) (Le secret de la Bastille)
”Kolmen muskettisoturin” välivuodet 4 : Buckinghamin perintö (Karisto 1930) (L’héritage de Buckingham)
”Kolmen muskettisoturin” välivuodet 5 : Valtiosalaisuus (Karisto 1930) (Secret d’état)
”Kolmen muskettisoturin” välivuodet 6 : Rautanaamion pako (Karisto 1930) (L’évasion du Masque de fer)
”Kolmen muskettisoturin” välivuodet 7 : Cyranon häät (Karisto 1931) (Les noces de Cyrano)
Valkea nainen (Kirja 1923; teos saattaa myös olla Paul Féval vanhemman kirjoittama)
Paul Gallagher

| 0 | 1 | 2 |
| --- | --- | --- |

Henkilötiedot
Koko nimi: Paul Gallagher
Syntymäaika: 9. elokuuta 1984
Syntymäpaikka: Glasgow, Skotlanti
Pelipaikka: hyökkääjä
Pituus: 183 cm
Seura
Seura: Blackburn Rovers
Pelinumero: 18
Seurat
| Vuodet | Seura | O (M) |
| 2002- 2005-2006 | Blackburn Rovers → Stoke City (lainalla) | 53 (6) 37 (11) |
Maajoukkue
| 2004 | Skotlanti | 1 (0) |
 Seurajoukkueuran tilastot kattavat vain kansalliset sarjat, päivitetty 27. tammikuuta 2007.  Maajoukkueuran tilastot päivitetty 19/10/2006.
Paul Gallagher (s. 9. elokuuta 1984 Glasgow, Skotlanti) on skotlantilainen jalkapalloilija, joka edustaa Englannin Valioliigassa pelaavaa Blackburn Roversia. Hän on pelipaikaltaan hyökkääjä.
Debyyttinsä Blackburnissa Gallagher teki tultuaan vaihdosta kentälle ottelussa Arsenalia vastaan 15. maaliskuuta 2003. Kaudella 2003-2004 skotti teki ensimmäisen liigamaalinsa 4-0 voitto-ottelussa Birminghamia vastaan. Helmikuussa 2004 Gallagher teki myös maajoukkue debyyttinsä 4-0 tappio-ottelussa Walesia vastaan.
Gallagher vietti suurimman osan kaudesta 2005/06 lainasopimuksella Stoke Cityssä. Stokessa Gallagher pelasi enimmäkseen laiturina, joka ei ollut hänen lempipaikkojaan. 37:ssä pelaamassaan lainaottelussa Gallagher teki 11 maalia. Huhtikuussa 2006 hän palasi Blackburniin.
Aiheesta muualla

Kuvia tai muita tiedostoja aiheesta Paul Gallagher Wikimedia Commonsissa
Gallagherin profiili soccerbase.comissa[vanhentunut linkki]
Oliver Lindell

| Oliver Lindell |
| --- | --- |

Henkilötiedot
Syntynyt: 29. syyskuuta 1998 (ikä 26) Porvoo
Kansalaisuus:   Suomi
Uran tiedot
Lempinimi:  Lintta
Pituus:  179 cm
Laji:  Golf
Kilpauran kesto:  2016- (ammattilaisena)
Valmentaja:  Juha Juvonen
Saavutukset
Voitot:  FIJC 2012  Finnish Champion 2012, 2013, 2014, 2015  Master Promo Championship (69,65,70=-12/204)  The Duke Of Yourk Young Champions Trophy 2015 (73,68,66=-9) Kitchen Joy Championship hosted by Visit Tonder (66,68,69=-16/) Miesten SM-kultaa (71,66,72,66=-13)  Northside Charity Challenge (62,64,72=-18)  Euram Bank Open (Challenge Tour) T3 (70, 68, 69 & 66 = -7/273
Paras sijoitus maailmanrankingissa:  389
Ennätykset:  59/-13 Vierumäki Cooke
 Tietolaatikko päivitetty 15.12.2022 
Oliver Lindell (s. 29. syyskuuta 1998) on suomalainen golfammattilainen, joka edustaa Virvik Golfia. Lindell on voittanut Finnish International Junior Championship kisan vuonna 2012 14-vuotiaiden poikien juniorisarjassa. Lindell on myös voittanut poikien reikäpelin SM-mestaruuden vuosina 2013–2014. Lindell voitti uransa neljännen SM-kullan vuonna 2015 alle 18-vuotiaiden poikien lyöntipelikilpailuissa. Lindell voitti Nordic Leaguen historian nuorimpana yksittäisen osakilpailun, Master Promo Championshipin, (69,65,70= -12). Lindell siirtyi ammattilaiseksi marraskuussa 2015. Hänet valittiin Porvoon vuoden urheilijaksi vuonna 2015. Lindell voitti uran ensimmäisen ammattilaiskisansa toukokuussa ja lähes heti perään toisen kerran kesäkuun puolivälissä.
Lindell voitti myös miesten 2016 Suomen Mestaruuden Hämeenlinassa kokonaistuloksella -13.
Lindell nousi onnistuneen Nordic League kauden ansiosta Challenge Tourille vuodeksi 2017.
Lindell sai Ecco Tourin menestyksen myötä villin kortin Euroopan Tourin osakilpailuun Tanskaan elokuun loppuvaiheessamilloin?. Debyytissään Euroopan Tourilla hän sijoittui hienosti sijalle T26. Lindell pelaa kaudella 2023 Challenge Tourilla kategorialla 9.
2016 Nordic Golf League ranking 2
2017 Road to Oman ranking 35
2018 Road to Ras Al Khaimah ranking 120
2019 Road to Mallorca ranking 60
2020 Road To Mallorca ranking 21
2021 Road To Mallorca ranking 155
2022 Road to Mallorca ranking 55.
Urheilu-ura

Lindell aloitti golfin vuonna 2007 ja liittyi Virvik Golf -seuraan 2008. 2015 ammattilaiseksi siirtynyt Lindell sijoittui 18:nneksi Espanjassa debyyttikisassa. Lindell voitti kaudella 2016 Nordic Leaguen satelliittikiertueella 2 kertaa, sekä sijoittui toiseksi kaksi kertaa. Myös top 10 sijoituksia löytyi monta. Lindell sijoittui kauden 2016 Nordic Leaguen rankingissa toiseksi ja sai kategorian 13 euroopan haastajakierueelle. Lindell on pelannut pääsääntöisesti Challenge Touria vuodesta 2017 ja on tienannut 96 kilpailussa reilut 177 000 euroa. Euroopan kiertueen kokonaisansiot ovat noin 54 000 euroa.
Saavutukset

2015 Master Promo Championship voitto (69,65,70= -12)
2015 The Duke Of Your Young Champions Trophy voitto (73,68,66= -9)
2016 Kitchen Joy Championship voitto (66,68,69=-16)
2016 Miesten lyöntipelin Suomen mestaruus, Tawast Golf (kokonaistulos -13)
2016 Northside Charity Challenge voitto (62,64,72=-18)
2016 Ecco Tour Player of the year & Rookie of the year
2017 Challenge Tour ranking 35.
2018 Challenge Tour ranking 120.
2019 Challenge Tour ranking 60.
2020 Uran paras sijoitus Challenge Tourin rankingissa, 21.
Paul Frommelt

| Mitalit> Maa:   Liechtenstein.Miesten alppihiihto. Olympialaiset  | Mitalit> Maa:   Liechtenstein.Miesten alppihiihto. Olympialaiset  | Mitalit> Maa:   Liechtenstein.Miesten alppihiihto. Olympialaiset  | Maa:   Liechtenstein> Miesten alppihiihto. |
| --- | --- | --- | --- |
|  Pronssia | Calgary 1988 | pujottelu |  |
| MM-kilpailut  | MM-kilpailut  | MM-kilpailut  |  |
|  Pronssia | Garmisch-Partenkirchen 1978 | pujottelu |  |
| Nuorten EM-kilpailut  | Nuorten EM-kilpailut  | Nuorten EM-kilpailut  |  |
|  Pronssia | Mayrhofen 1975 | pujottelu |  |
Paul Frommelt (s. 9. elokuuta 1957 Schaan, Liechtenstein) on liechtensteinilainen uransa lopettanut alppihiihtäjä. Frommelt oli erikoistunut pujotteluun.
Frommelt sai Garmisch-Partenkirchenin MM-kilpailuissa 1978 pronssia pujottelussa. Crans-Montanan MM-kilpailuissa 1987 hän oli yhdeksäs. Calgaryn olympialaisissa 1988 hän sai pujottelussa pronssia. Vailin MM-kilpailuissa 1989 hän sijoittui samassa lajissa seitsemänneksi.
Frommelt voitti maailmancupissa neljä pujottelukilpailua ja sijoittui kolmen parhaan joukkoon yhteensä 25 kertaa. Pujottelucupin kokonaispisteissä hän oli toinen kausilla 1984–1985 ja 1985–1986 sekä kolmas kaudella 1976–1977.
Myös hänen veljensä Willi Frommelt on entinen alppihiihtäjä.
Maailmancupin palkintosijat

Kausi 1976–1977: Laax toinen, Wengen toinen, St. Anton kolmas
Kausi 1978–1979: Kranjska Gora toinen, Crans-Montana voitto, Furano kolmas
Kausi 1979–1980: Madonna di Campiglio kolmas, Wengen kolmas
Kausi 1980–1981: Madonna di Campiglio toinen, Garmisch-Partenkirchen kolmas, Oberstaufen voitto
Kausi 1981–1982: Wengen kolmas
Kausi 1983–1984: Kranjska Gora kolmas
Kausi 1984–1985: La Mongie kolmas, Wengen kolmas, Kranjska Gora kolmas, Park City kolmas, Heavenly Valley toinen
Kausi 1985–1986: Madonna di Campiglio kolmas, Kitzbühel voitto, Åre toinen, Geilo toinen, Bromont toinen
Kausi 1987–1988: Oppdal kolmas, Saalbach-Hinterglemm voitto
Pelota kesäolympialaisissa 1900

Vuoden 1900 kesäolympialaisten pelota järjestettiin 14. kesäkuuta 1900 Pariisissa. Tämä oli ensimmäinen ja samalla viimeinen kerta kun pelota oli mukana olympialaisten ohjelmassa virallisena lajina. Ainoastaan kaksi joukkuetta osallistui lajiin, jolloin pelattiin vain yksi ottelu. Pisteet ovat tuntemattomat.
Mitalistit

| 0 | 1 | 2 |
| --- | --- | --- |
| Kultaa | Hopeaa | Pronssia |
|  EspanjaJosé de Amézola y Aspizúa Francisco Villota |  RanskaMaurice Durquetty Etchegaray | Ei pronssimitalistia |
Pelota olympialaisissa
1900 |
1904–1920 |
1924 (näytöslaji) |
1928–1964 |
1968 (näytöslaji) |
1972–1988 |
1992 (näytöslaji)
Kesäolympialaisten 1900 lajit ja kilpailutapahtumat
Ammunta | Golf | Jalkapallo | Jousiammunta | Kriketti | Kroketti | Köydenveto | Miekkailu | Pelota | Poolo | Purjehdus | Pyöräily | Ratsastus | Rugby | Soutu | Tennis | Uinti | Vesipallo | Voimistelu | Yleisurheilu
Patricio Guzmán

Patricio Guzmán
Patricio Guzmán Lozanes (s. 11. elokuuta 1941 Santiago de Chile) on chileläinen elokuvaohjaaja. Hänen työtään on muun muassa Chilen entistä presidenttiä käsittelevä dokumentti Salvador Allende (2004).
Guzmán kirjoitti nuorena romaaneja ja opiskeli sitten elokuvaa ensin Santiagon katolisessa yliopistossa kunnes lähti Madridin Escuela oficial de cinematografia -oppilaitokseen (EOC), josta valmistui 1969. Palattuaan hän sai paikan kansallisesta Chile-Films-yhtiöstä dokumenttiosaston päällikkönä. Vuoden 1973 sotilasvallankaappauksen jälkeen Guzmán oli hetken vangittuna ja lähti sitten maanpakoon ensin Kuubaan 1977 ja sitten Espanjaan 1980.
Guzmán on saanut uransa aikana lukuisia palkintoja ja palkintoehdokkuuksia eri maissa.
Aiheesta muualla

Patricio Guzmán Internet Movie Databasessa. (englanniksi)
Niittyjärvi (Kouvola)

| Niittyjärvi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola (Jaala)
Koordinaatit:  61°14′35″N, 26°31′30″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Vähään Vääräjärveen 
Järvinumero:  14.177.1.007
Mittaustietoja
Pinnankorkeus:  118,5 m  
Pituus:  430 m  
Leveys:  180 m  
Rantaviiva:  1,076 km  
Pinta-ala:  4,627 ha  
Saaria:  ei saaria 
 fiNiittyjärvi 
Niittyjärvi  on Kymenlaaksossa Kouvolan Jaalassa, Paljakassa sijaitseva järvi.
Maantietoa

Järven pinta-ala on 4,6 hehtaaria, se on 450 metriä pitkä ja 200 metriä leveä. Järvellä ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Vehkajoen valuma-alueeseen (14.177) se kuuluu. Järven vedenpinnan korkeus on 118,5 metriä mpy.
Yhdeksän jalokiven ritarikunta

Ritarikunnan suurmestarin ketju
Yhdeksän jalokiven ritarikunta, virallisesti Iänikuinen ja hyväenteinen yhdeksän jalokiven ritarikunta (thaiksi เครื่องราชอิสริยาภรณ์อันเป็นโบราณมงคลนพรัตนราชวราภรณ์, Khrueang Ratcha-itsariyaphon An Pen Borannamongkhon Noppharat Ratchawaraphon), on thaimaalainen ritarikunta. Sen perusti kuningas Rama IV vuonna 1851.
Ritarikunnan tunnukset koostuvat kolmesta osasta:
Ritarikunnan olkanauha, jossa roikkuu riipus (naiset kiinnittävät nauhan rintaansa).
Rintatähti, joka kiinnitetään puvun vasemmalle puolelle
Kultasormus, jota kannetaan oikeassa etusormessa
Tunnustus voidaan myöntää Thaimaan kuningasperheen jäsenille tai sellaisille maallikoille, jotka ovat tehneet erityisen merkittävän teon buddhalaisuuden hyväksi. Ritarikunnassa saa olla kerrallaan vain 27 jäsentä.
Ritarikunnassa on yksi luokka:
ritari
Oleksi Ponikarovskyi

| Oleksi Ponikarovskyi |
| --- | --- |

Henkilötiedot
Syntynyt: 9. huhtikuuta 1980 (ikä 44) Kiova, Ukrainan SNT, Neuvostoliitto
Kansalaisuus:   Ukraina  Kanada
Jääkiekkoilija
Lempinimi:  Poni, The Ukraine Train
Pelipaikka:  vasen laitahyökkääjä
Maila:  vasen
Pituus:  193 cm
Paino:  100 kg
Pelaajaura
Pääsarjaura:  1998–2018
Seurat:  Dynamo Moskova (RSL)   Krylja Sovetov (RSL)   St. John's Maple Leafs (AHL)   Toronto Maple Leafs   Himik Voskresensk (RSL)   Pittsburgh Penguins (NHL)   Los Angeles Kings (NHL)   Carolina Hurricanes (NHL)   New Jersey Devils (NHL)   Donbass Donetsk (KHL)   Winnipeg Jets (NHL)   SKA Pietari (KHL)   HC Red Star Kunlun (KHL)
NHL-varaus:  87. varaus, 1998 Toronto Maple Leafs
Oleksi Volodymyrovytš Ponikarovskyi (ukr. Олексій Володимирович Понікаровський, ven. Алексей Владимирович Поникаровский, Aleksei Vladimirovitš Ponikarovski, s. 9. huhtikuuta 1980 Kiova, Ukrainan SNT, Neuvostoliitto) on ukrainalais-kanadalainen entinen jääkiekkoilija, joka pelasi oikeana laitahyökkääjänä. Ponikarovskyi pelasi urallaan 12 kautta NHL-liigassa ja yhdeksän kautta Venäjän pääsarjoissa.